Coba ceritain soal Senarai episod Death Note dalam bahasa melayu

Ini ialah senarai episod bagi siri anime Jepun, Death Note, berdasarkan siri manga yang masing-masing ditulis dan dilukis oleh Tsugumi Ohba dan Takeshi Obata. Siri ini tertumpu kepada kisah seorang pelajar sekolah menengah yang mahu menghapuskan dunia kejahatan dengan bantuan sebuah buku nota ajaib yang membunuh sesiapa yang namanya tertulis di dalamnya.

Pada masa ini siri Death Note disiarkan di Jepun di saluran Nippon Television setiap hari Rabu jam 12.56 tengah malam waktu tempatan. Episod pertama disiarkan pada 3 Oktober, 2006 dan siri ini dijadualkan untuk disiarkan sebanyak 37 episod.

Setakat 10 Januari 2007, siri tersebut dilesenkan kepada VIZ Media bagi siaran di Amerika Syarikat termasuklah perkhidmatan "Muat Turun untuk Dimiliki" dan "Muat Turun untuk Disewa" semasa siri tersebut masih lagi disiarkan di Jepun, satu langkah yang disifatkan "signifikan kerana ia menandakan detik kali pertama anime Jepun dibenarkan untuk dimuat turun secara sah semasa masih disiarkan di stesen televisyen Jepun". DVD bagi siri tersebut akan dilancarkan dalam versi alih suara bahasa Inggeris, manakala versi muat turun pula kekal berbahasa Jepun dengan sari kata bahasa Inggeris. Maklumat mengenai DVD versi bahasa Jepun masih lagi tidak jelas. Tarikh pelancaran bagi kedua-dua versi tersebut juga masih belum diumumkan.